Tonie Marshall

Tonie MARSHALL (naskiĝis  en Neuilly-sur-Seine, mortis ) estis franca-usona, kino-aktorino, reĝisorino kaj scenaristino laboranta en Francio.

 Biografio 
Tonie Marshall estas la filino de franca aktorino Micheline Presle kaj usona aktoro kaj reĝisoro William Marshall.

Ŝi estas la duon-fratino de aktoro Mike Marshall, unusola filo de aktorino Michèle Morgan, kiu estis la unua edzino de ŝia patro, kaj la onklino de mondumanino Sarah Marshall (unu el la ses infanoj de ŝia frato Mike).

Ŝi debutis en kino kiel komediistino sub direktado de Jacques Demy en 1972, en L'Événement le plus important depuis que l'homme a marché sur la lune kaj poste ludis multnombrajn duarangajn rolojn en televidaj serioj kaj kelkaj komedioj en Les Sous-doués de Claude Zidi en 1980, en kiu ŝi rolis instruistinon pri franca lingvo malbone traktitan de mallaboremaj lernantoj direktataj de Daniel Auteuil.

Ŝi transiris al reĝisorado en 1990 per Pentimento, donante al Antoine De Caunes unu el liaj unuaj roloj en kino. Ŝi mem verkis siajn filmojn, kiuj plejparte estas moraj komedioj aŭ dolĉ-amaraj kronikoj de perditaj, deprimitaj, vunditaj personoj kiel Pas très catholique kaj Enfants de salaud, ambaŭ kun Anémone.

En 2000, ŝi fariĝis la unua virino ricevinta Césaron por plej bona reĝisoro por sukcesa drama komedio Vénus beauté (institut) kiu ankaŭ deprenis Césaron por plej bona filmo de du plej verŝajnaj gajnontoj Jeanne d'Arc de Luc Besson kaj La Fille sur le pont de Patrice Leconte. La filmo ankaŭ gajnis Césaron por plej bona originala scenaro aŭ adapto kaj havigis al debutantino Audrey Tautou Césaron por la plej granda virina espero. La filmo estis adaptita al televido en 2005 por ARTE, sub titolo Vénus et Apollon.

En 2002, ŝi kunigis Catherine Deneuve kaj William Hurt en Au plus près du paradis, romantika komedio farita kiel omaĝo al Elle et lui de Leo McCarey. La sekvantan jaron, ŝi enscenigis parodion de teleaĉeto sur fono de geedza krizo per France Boutique, interpretita de Karin Viard, François Cluzet kaj Judith Godrèche. En 2008, ŝi retrovis unu el siaj preferataj aktorinoj: Nathalie Baye, en Passe-passe.

 Filmaro 
 Reĝisorino kaj scenaristino 
 1989: Pentimento
 1994: Pas très catholique
 1996: Enfants de salaud
 1998: Vénus beauté (institut)
 2002: Au plus près du paradis
 2003: France Boutique
 2005: Vénus et Apollon (televida serio)
 2008: Passe-passe

 Aktorino 
 1973: L'Événement le plus important depuis que l'homme a marché sur la lune de Jacques Demy
 1980: Les Sous-doués de Claude Zidi
 1990: La Campagne de Cicéron de Jacques Davila
 1993: Point d'orgue de Paul Vecchiali
 2008: Musée haut, musée bas de Jean-Michel Ribes: Laurence

 Filmaro (aktorino, televidaj serioj) 
[dudeko da roloj]

 1988: Unua epizodo de la serio Ca c'est Palace

 Teatro 
 1975: Un jeu d'enfants de Martin Walser, reĝisoris Maurice Attias, (Théâtre Moderne)
 1976: Pour 100 briques t'as plus rien... de Didier Kaminka, reĝisoris Henri Garcin, (Théâtre La Bruyère)
 1983: Batailles de Roland Topor, Jean-Michel Ribes, reĝisoris Jean-Michel Ribes, (Théâtre de l'Athénée)
 2008: Batailles de Roland Topor, Jean-Michel Ribes, reĝisoris Jean-Michel Ribes, kun Pierre Arditi, François Berléand, (Théâtre du Rond-Point)

 Rekompencoj 
 2000: César por plej bona filmo por Vénus beauté (institut)
 2000: César por plej bona reĝisoro por Vénus beauté (institut)
 2000: César por plej bona originala scenaro aŭ adapto por Vénus beauté (institut)

 Eksteraj ligiloj 

 Tonie Marshall en IMDb 
 Tonie Marshall en DVDtoile

Kategorio:Francaj aktoroj
Kategorio:Francaj reĝisoroj
Kategorio:Usonaj reĝisoroj
Kategorio:Francaj usonanoj